Shqipëri: Debatet e ashpra në parlament lënë në hije shkaqet e ngjarjes së Gërdecit
Në seancën afro gjashtë orëshe, opozita akuzoi kryeministrin si pëgjegjës kryesor, ndërsa vetë zoti Berisha mohoi të kishte pasur dijen
Debatet e ashpra për ngjarjen tragjike të së shtunës përfshinë për afër 6 orë mbrëmë parlamentin shqiptar. Debate që ishin më shumë me një përmbajtje të theksuar politike e që pak ose thuajse aspak nxorën në dritë shkaqet e asaj që ndodhi. Kryeministri Sali Berisha, i akuzuar si ndër përgjegjësit kryesorë nga ana e opozitës, u shpreh se ai nuk ka patur dijeni për Gërdecin. Këto deklarime tingëllluan në një farë mënyre si një shkarkim të përgjegjësisë te ministria e Mbrojtjes. Ministri i dorëhequr Fatmir Mediu edhe mbrëmë mbrojti variantin se gjithshka ishte bërë sipas rregullave dhe se vendndodhja e fabrikës së caktivizimit të municioneve ishte bërë gjithshtu me mendimin e specialistëve. “ Por opozita i quajti të pamjaftueshme shpjegimet e kryeministrit duke e mbajtur gishtin drejtuar ndaj tij. Kryetarja e grupit parlamentar Valentina Leskaj ha se kreu i qeverfisë duhet të dorëzonte imunitetin dhe ti hapte rrugë hetimeve. Deputeti socialist Kastriot Islami shkoi dhe më tej duke hedhur dyshime për trafik armësh: Por kryeministri Berisha duke treguar se Shqipëri i kishte shitur armë Afganistanit, me një tender të bërë nga Pentagoni, tha se gjithçka ishte realizuar sipas rregullave ndërkombëtare: Debatet për këtë çështje duket se do të vazhdojnë gjatë edhe në dritën e shumë fakteve të dyshimta që janë bërë publike. Opozita ka njoftuar për nesër një marshim në heshtje për të protestuar ndaj shpërthimit apokaliptik sic e cilëson ajo, i cili shkaktoi viktima dhe dëme të shumta.//kk//